Hjälmaren er en grunn, næringsrik innsjø. På sitt dypeste er den 22 meter, og gjennomsnittsdybden er 6,1 meter. Innsjøen har avløp til Eskilstunaån til Mälaren. Gjennom Hjälmare kanal er det båtforbindelse med Mälaren. Den største øya i Hjälmaren er Vinön. De største tilførselselvene er Svartån og Kvismare kanal, begge fra vest. Det største tettstedet ved innsjøen er Örebro i vest.